ભાવનગર NCC ગર્લ્સ વિંગની આ હેડ ઓફીસ વર્ષોથી સોલ્ટ રીસર્ચ સામે ભાવનગરના પોર્સ વિસ્તારમાં ખાનગી બંગલામાં ભાડાથી ચાલી રહી છે. આ બંગલો ખાલી કરાવવા માટે ૧૯૯૩-૯૪માં પ્રયત્ન એક બિલ્ડર મારફત થયો હતો પરંતુ ત્યારે કોંગ્રેસની સરકારમાં શિક્ષણ મંત્રી તરીકે સ્પષ્ટ રીતે નોંધ કરી ને આ બંગલો કે જે વર્ષોથી NCC ગર્લ્સ વિંગ માટે ભાડે છે તે ખાલી નજ કરવો અને થયેલા કોન્ટ્રેકટ મુજબ કાયદાકીય રીતે પણ બંગલો ખાલી કરવી શકે તેવી માલિકોની સ્થિતિ નથી તે પ્રકારે નોંધ કરવામાં આવી હતી. તાજેતરમાં ભાવનગરમાં ચાલતી NCC ગર્લ્સ વિંગના અધિકારીઓ તરફથી મળેલી માહિતી મુજબ આ બંગલો ભાજપના કોઈ આગેવાને ખાલી કરાવવા માટે બહુ મોટી રકમનો સોદો કરેલો છે અને તેથી બંગલો ખાલી કરાવવા માટે ભાવનગરથી ગર્લ્સ વિંગની NCCની મુખ્ય ઓફીસ બોટાદ અથવા અમરેલી ખસેડી નાખવાની પેરવી ચાલી રહી છે.